Neuvoston asetus (ETY) N:o 3117/90, annettu 15 päivänä lokakuuta 1990, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 303 , 31/10/1990 s. 0005 - 0005

Suomenk. erityispainos Alue 3 Nide 35 s. 0007

Ruotsink. erityispainos Alue 3 Nide 35 s. 0007



NEUVOSTON ASETUS (ETY) N:o 3117/90, annettu 15 päivänä lokakuuta 1990, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetussa neuvoston asetuksessa (ETY) N:o 2658/87(3), sellaisena kuin se on viimeksi muutettuna asetuksella (ETY) N:o 3116/90(4), säädetään maustettujen jogurttien jaottelusta jauheena oleviksi tuotteiksi ja muussa muodossa kuin jauheena oleviksi tuotteiksi; asetuksessa (ETY) N:o 804/68(5), sellaisena kuin se on viimeksi muutettuna asetuksella (ETY) N:o 3879/89(6) ei säädetä tällaisesta jaottelusta maustamattomille jogurteille; molempien tuotteiden yhdenmukaisen kohtelun vuoksi olisi tämän vuoksi muutettava asetuksen (ETY) N:o 804/68 1 artikla, asetuksen (ETY) N:o 804/68 7 a artiklan 2 kohdan b alakohdan mukaisesti voidaan toteuttaa erityistoimenpiteitä menekkimahdollisuuksien lisäämiseksi sellaiselle voille ja sellaiselle rasvattomalle maitojauheelle, joita interventioelimet eivät ole ostaneet ja joiden yksityiselle varastoinnille ei ole myönnetty tukea; saadun kokemuksen perusteella näyttää kuitenkin siltä, että 7 a artiklan tavoitteen saavuttamisen edellytyksenä mainittujen tuotteiden menekin osalta ei yleensä ole se, onko tuotteen yksityiselle varastoinnille myönnetty tukea vai ei; tämän vuoksi olisi muutettava mainittua artiklaa, ja olisi säädettävä mahdollisuudesta myöntää tukea CN-koodiin 1905 10 00 kuuluviin tavaroihin sisältyville maitotuotteille, jotta kyseisiä tavaroita vievien yritysten olisi mahdollista käyttää valmistuksessaan yhteisöstä peräisin olevia maitotuotteita; tämän vuoksi olisi asetuksen (ETY) N:o 804/68 liitettä täydennettävä, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 804/68 seuraavasti: 1) Korvataan 1 artiklan c alakohta seuraavasti: ">TAULUKON PAIKKA> "; 2) Korvataan 7 a artiklan 2 kohdan b alakohta seuraavasti: "b) Komissio voi toteuttaa erityistoimenpiteitä 30 artiklassa säädettyä menettelyä noudattaen menekkimahdollisuuksien lisäämiseksi sellaiselle voille ja sellaiselle rasvattomalle maitojauheelle, joita interventioelimet eivät ole ostaneet ja joiden yksityiselle varastoinnille ei ole myönnetty tukea sekä muiden maitotuotteiden kuten kerman menekkimahdollisuuksien lisäämiseksi." 3) Lisätään liitteeseen ennen CN-koodia 1905 20 (maustekakut) seuraava koodi: "1905 10 00 näkkileipä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä, lukuun ottamatta 1 artiklan 1 kohdan säännöksiä, jotka tulevat voimaan 21 päivänä sen jälkeen, kun asetus on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 15 päivänä lokakuuta 1990. Neuvoston puolesta Puheenjohtaja V. SACCOMANDI (1) EYVL N:o C 138, 7.6.1990, s. 9 (2) EYVL N:o C 260, 15.10.1990 (3) EYVL N:o L 256, 7.9.1987, s. 1 (4) EYVL N:o L 303, 31.10.1990, s. 1 (5) EYVL N:o L 148, 28.6.1968, s. 13 (6) EYVL N:o L 378, 27.12.1989, s. 1